
Sealterfrysk 


It Sealterfrysk, ek wol Sealterlansk of Sealtersk neamd, is in taal dy't heart ta 
de Noardwestgermaanske kloft fan de Westgermaanske talen. It is it iennichste 
noch libbene dialekt fan it Eastfrysk , dat eartiids yn alle Eastfryske lannen fan 
de Iems oant de Weser sprutsen waard. Mei it Westerlauwersk Frysk en it 
Noardfry sk foarmet it de Fryske taalgroep. 

It Sealterfrysk wurdt sprutsen yn de gemeente Sealterlan (Dutsk: Saterland), 
yn it noardwesten fan de dielsteat Nedersaksen, bewesten de sted 
Aldenboarch , sa'n fyftich km fan de Nederlanske grins by Nijeskans of. 
Sealterlan, dat in gebiet fan 123 km 2 beslacht, heart ta de Landkreis 
Kloppenboarch, yn de regio Aldenboarger Munsterlan. It oantal sprekkers 
wurdt rusd op 1500-2500, wat krapoan 20% fan de befolking fan it Sealterlan 
beslacht. 

Histoarysk is it Sealterfrysk fuortkommen tit it Aldfrysk , mar de skiednis fan it 
skreaune Sealterfrysk hat syn oarsprong yn de 19e iuw. It Sealterfrysk hat 
dialekten, elk doarp dat oarspronklik Sealterfrysktalich is hat ien, mar de 
ferskillen binne tige lyts. 

Yndieling 


It Sealterfrysk heart ta de grutte Yndo-Jeropeeske taalfamylje, dy't bygelyks 
ek talen as it Fransk, Gryksk , Russysk , Perzysk en Hindy omfiemet. Mei u.m. 
it Deensk, Noarsk en Sweedsk wurdt it ta de Germaanske talen rekkene, en 
derbinnen foarmet it mei bygelyks it Westerlauwersk Frysk, Dutsk, 
Nederlansk en Jiddysk de Westgermaanske taalgroep . Lykwols is it 
Sealterfrysk krekt as it Westerlauwersk Frysk nauwer besibbe oan it Ingelsk en 
it Skotsk, wermei't it de Noardwestgermaanske talen foarmet. Dy falle dan wer 
utinoar yn 'e Angelsaksyske talen en de Fry ske talen . Binnen de Fryske talen 
heart it Sealterfrysk ta de subgroep Eastfrysk . It Eastfrysk bestiet ut twa 
dialektgroepen: It Iemsfrysk dat yn Grinslan en westlik East-Fryslan praat 
waard en it Wezerfrysk dat yn it eastlike part fan East-Fryslan sprutsen waard. 
It Sealterfrysk heart ta de Iemsfryske dialektgroep. 

Men wol wol hawwe dat de 
Fryske talen it naust oan it 
Ingelsk besibbe binne, mar noch 
ofsjoen fan it feit dat men derby 
foarbygiet oan oare Angelsaksyske talen lykas it Skotsk, jildt dat inkeld noch 
foar in oantal wurden en grammatikale eigenheden. Yn 'e midsiuwen wiene it 
Aldfrysk en it Aldingelsk (of Angelsaksysk) inoar yndie net wanlyk, mar 
troch de oanhaldende ynfloed fan (ferskillende) oanbuorjende talen en oare 
omstannichheden binne it Ingelsk en it Frysk troch de iuwen hinne sterk 
utinoar groeid. Ien fan 'e wichtichste ferskillen is datoangeande de unbidige 
ynfloed dy't it Fransk sunt de Normandyske ynfaazje fan 1066 op it Ingelsk 
ritoefene hat, wylst it Sealterfrysk reedlik konservatyf oerlevere waard. 

Fanalds waard it Sealterfrysk (beheind) beynfloede troch it Nederdutsk. Sunt 
de komst fan massamedia en Dutsktalige ynwenners yn it Sealterlan, wurdt it 
Sealterfrysk tige beynfloede troch it Standertdutsk. Sunt de njoggentiger 
jierren fan de tweintichste iuw hat ek de ynfloed fan it Ingelsk tanommen. 

It Noardfrysk, Westerlauwersk Frysk en it Eastfrysk binne sunt de midsiuwen 
har eigen paad gien en binne no (sunder foarkennis) al lang net mear 
underling fersteanber. De Eastfryske tongfallen Sealterfrysk en Wangereager 
Frysk wienen mooglik underling wol foar in part fersteanber, hoewol't it 
Sealterfrysk ta de Iemsfryske dialektgroep hearde en it Wangereager Frysk ta 
de Wezerfryske dialektgroep. It Sealterfrysk en it Wangereager Frysk binne 
de iennichste twa dialekten fan it Eastfrysk (of Easterlauwersk Frysk), dy't de 
20e iuw helle hawwe. It Wangereager Frysk is lykwols yn 1950 mei it 
ferstjerren fan de leste sprekker utstoarn. Dermei is it Sealterfrysk de iennichste noch libjende fariant fan it Eastfrysk. 

Ferlykje de folgjende wurden yn it Sealterfrysk, it Westerlauwersk Frysk,it Wangereager Frysk , it Noardfrysk fan it 
festelan (yn it Mooring-dialekt) en it Noardfrysk fan 'e eilannen (yn it Fering-dialekt): 

] Wezerfrysk 

B = Butjadingen 
EF = East-Fryslan 
J = Jeverlan 
LW = Lan Wursten 
S = Sealterlan 
W = Wangereach 

Taalkaart fan it Eastfrysk 



Terreinferlies fan it Frysk. It Sealterfrysk 
is giel ynkleure. 





































taal foarbyldwurden 


Sealterfrysk: 

Kop 

Stierne 

Oge 

Nose 

Mule 

Tusk 

Keeuwe 

Soke 

Oor 

kweede 

uus 

fjauer 

Westerlauwersk Frysk: 

holle 

foarholle 

each 

noas 

mule 

task 

kin 

wang 

ear 

sizze 

US 

fjouwer 

Wangereager Fryskhl; 

haud 

farhaud 

uug 

naazii 

tuut 

tusk 

klnback 

soke 

oor 

quldder 

uuz 

fiaur 

Noardfrysk: 

(Mooring) 

hood 

foorhood 

uug 

noos 

mus 

tals 

kan 

silk 

uur 

seede 

US 

fjouer 

Noardfrysk: 

(Fering) 

hood 

foorhood 

uug 

nods 

mos 

tus 

kan 

sjuuk 

uar 

sal 

US 

fjauer 


Skiednis 


Oerlibjen 

Yn de Midsiuwen hearde al it gebiet fan de Nederlanske grins oant en mei it lan Woersten, oan de eastkant fan de rivier de 
Weser, ta it Eastfryske taalgebiet. Mar fan likernoch 1500 of binne alle Eastfryske dialekten utsein it Sealterfrysk utstoarn. 
It leste oerlibjende dialekt buten Sealterlan wie it Wangereagersk, dat op it Waadeilan Wangereach sprutsen waard en der't 
de leste sprekker fan kaam te ferstjerren yn 1954. 

Der binne in stikmannich faktoaren dy't bydroegen hawwe oan it behald fan it Sealterfrysk. Yn it foarste plak wie 
Sealterlan iuwenlang relatyf isolearre fan de butenwrald troch syn lizzing op in saneilan middenmank unbegeanbere 
heechfeansompen. De iennichste manear om it gebiet te berikken wie ornaris fia de Sealter Ie (Sealterfrysk: Seelter Ai), 
dy't der trochhinne streamt. Allinne winterdeis, as de sompen beferzen wienen, koe men Sealterlan oer lan berikke. 

Fierders gong de Yndustriele Revolusje oan Sealterlan foarby en bleau oant yn dizze did in plattelansgebiet. Wichtige 
middels fan bestean wiene oant likernoch 1800 hannel en skipfeart oer de Seelter Ie en dernei turfgraverij en yn it noarden 
houten skipsbou. Fan 1900 of waard lanbou op de kuldvearre hege feanen fan belang. 

Boppedat hold it Sealterfrysk yn Sealterlan aldten in hegere status as it Nederdutsk, dat yn de omlizzende gebieten 
sprutsen waard en dat troch de Sealterfriezen lang sjoen waard as minderweardich. 

En ek wie fan belang dat Sealterlan nei de herfoarming troch de biskoppen fan Munster rekatolisearre waard. Dertroch 
waarden de bannen mei de oare Eastfryske gebieten, dy't itsij lutersk, itsij kalvinistysk wurden wienen, ferbrutsen en hie it 
utstjerren fan de oare Eastfryske dialekten dere gjin neidielige gefolgen foar it Sealterfrysk. 


Weruntdekking 

It Sealterfrysk is oerlevere ut optekenings fan reizgers en taalkundigen fan likernoch 1800 of. Oant de twadde helte fan de 
tweintichste iuw hiene de Sealterfriezen eins gjin besef fan har eigen taal. Se wisten wol dat it Sealterfrysk oars wie as de 
Nederdutske dialekten dy't om harren hinne sprutsen waarden, mar hienen gjin idee dat it eins in foarm fan it Frysk wie. Ek 
wie it frijwol utslutend in sprektaal en bestie der gjin stavering. Pas fan likernoch 1950 of waard it Sealterfrysk as 
skriuwtaal brukt. Yn de jierren 1953-1965 ferskynt it Lesebouk foar Seelterlound yn in rige krante-artikelen; de Seelter 
Trjoue (1966-1972) wie in tydskrift dat as opfolger derfan sjoen wurde kin. Yn dy tiid ferskynden ek ferskate dichtbondels 
en ferhalebondels. 


Delgong 

In kearpunt yn de skiednis fan it Sealterfrysk kaam yn 1945. Oan de ein fan de Twadde Wraldoarloch kamen der yn 
Sealterlan, krekt as yn hiele West-Diitslan, nammentlik withoefolle flechtlingen tit de eastlike gebieten (Sileezje, Poasen, 
Pommeren en West- en East-Prusen), dy't Dutslan ofstean moatten hie oan Poalen. It tal flechtlingen wie net folle leger as 
it tal Sealterfriezen en eltsenien waard ferplichte neffens de romte yn syn hus guon fan dy flechtlingen op te nimmen. 
Wylst guon fan harren har oanpasten en Sealterfrysk learden, ferbruts de mearderheid him net en spruts gewoan Diitsk of 
Nederdutsk. Om't de flechtlingen net mear werom koenen, setten in protte fan harren har yn Sealterlan nei wenjen; sa 
rekke it Sealterfrysk yn ien klap syn posysje as taal fan de mearderheid fan de befolking yn Sealterlan kwyt. 






Weroplibbing 


De earste Sealterfries dy't it belang fan it behald fan de eigen taal ynseach, wie 
Hermann Janssen. Yn de sechstiger jierren lei dy kontakten mei akademisy lykas 
de Amerikaan dr. Marron C. Fort, dy't ferbun wie (en is) oan de Universiteit fan 
Aldenboarch. Dy akademisy soargen derfoar dat it Sealterfrysk bekendheid krige 
as iennichst oerlibjende foarm fan it Eastfrysk . 

As gefolch derfan waarden der fia de Grutfryske Rie foar it earst kontakten lein 
mei de Eastfriezen, Noardfriezen en Westerlauwerske Friezen. En oan de 
Universiteit fan Aldenboarch waard de Arbeitsstelle Niederdeutsch und 
Saterfriesisch ("Wurkkring Nederdutsk en Sealterfrysk") oprjochte, dy't it undersyk 
nei alle taalfoarmen tusken de Iems en de Weser koordinearje moast. 

Yn 1980 kaam Marron Fort syn manske " Saterfriesisches Worterbuch" 
("Sealterfrysk Wurdboek") ut. In oare tige wichtige utjefte foar it Sealterfrysk wie 
"Lound un Nomen" ("Lan en Nammen"), in beskriuwing fan Sealterlanske 
topografyske nammen, dat troch de lit it Westerlauwersk Fryske Stiens ofkomstige 
Pyt Kramer gearstald waard. Ek ferskynde yn 1992 it earste fan trije dielen fan in 
grou etymologysk Sealterfrysk wurdboek fan de selde skriuwer. 

Stavering 



hjoeddeisk Eastfrysk 
taalgebiet 


earder Eastfrysk taalgebiet 


B = Butjadingen 
EF = East-Fryslan 
J = Jeverlan 
LW = Lan Wursten 
S = Seatterlan 
W * Wangereach 


It tsjintwurdige en it eardere 
Eastfryske taalgebiet. 


De Sealterfryske stavering is troch dr. Marron Fort gearstald foar yn "Saterfriesisches Worterbuch". Yn tsjinstelling ta 
eardere staveringsfoarstellen wurdt dizze oer it algemien beskoge as maklik lesber, om't er tichteby dy fan it Dutsk bliuwt. 
Sa is under mear de saneamde GroEschreibung, it Dutske gebruk om haadwurden te begjinnen mei in haadletter, 
oernommen. Ek binne der guon letters mei diakrityske tekens ynfierd, der't guon fan al en oare net yn it Dutsk foarkomme 
("a", "i", "5", "6", "it", "u"). 

Yn de njoggentiger jierren is dy stavering wat oanpast, under oare troch Pyt Kramer. De klamtekens binne hjiryn ofskaft en 
heallange fokalen wurde no mei twa tekens skreaun (bygelyks Fugel > Fuugel). De skriuwwizen fan Fort en Kramer 
wurde beide foar publikaasjes brukt. Net ien fan beide is offisjeel festlein, mar op skoalle wurdt de stavering fan Marron 
Fort bruktIn lytse untjouwing yn de stavering is werom te sjen oan it plaknamboerd fan it doarp Skaddel (Dutsk: 
Scharrel), dat eartiids as Schaddel skreaun waard. 

Grammatika 


Haadwurd 

Lidwurd 

It Sealterfrysk (en it Aldfrysk ) makket underskied tusken manlike en froulike haadwurden. It lidwurd die is manlik, ju is 
froulik en dat is unsidich. Foar it meartal wurdt do brukt. 


Geslacht 

lental 

Meartal 

manlik 

die Mon (de man) 

do Monljuude (de manlju) 

froulik 

ju Muur (de mem) 

do Muure (de memmen) 

unsidich 

dat Baiden (it bern) 

do Baidene (de bern) 


Allinnich it manlik lidwurd "die" feroaret yn de 3e (datyf) en 4e (akkusatyf) namfal yn "dan". Yn de sin Die Mon sit ap 
dan Stoul is "Die Mon" it underwerp (en it nominatyf) en "dan Stoul" it saaklik foarwerp (en it akkusatyf). 

Yn in oantal gefallen kin ynstee fan it manlike lidwurd "die" of it froulike lidwurd "ju" de fariant de brukt wurde. Dat mei 
lykwols noait oan it begjin fan in sin weze en it haadwurd der't it moat in direkte relaasje mei it byhearrende haadwurd 
hawwe. Sa wurdt dus sein: "Ju Kuu is in de Weede" (de ko is yn’t lan). It wurd 'Weede' is froulik en soe ornaris it lidwurd 





















"ju" krije. Yn dit gefal is it net it underwerp, mar in foarwerp dat betrekking hat op de ko. It ofswakke lidwurd "de" kin nei 
konsonanten noch fierder ofswakke ta "e": "iat Flaask is in e Ponne" (it fleis is yn 'e panne), 'das Fleisch ist in der Pfanne'. 


Wannear't yn de 3e en 4e namfal de klam net op "dan" of "dat" leit, dan kinne dy lidwurden respektyflik ofswakkte ta n of 
t: "hie strookede hier uur n Kop" (hy streake har oer de holle) of "die Pot stoant ap t Fjuur" (de pot stiet op't fjoer). 


Wurdslachte 

It Sealterfrysk makket underskie tusken trije geslachten: Manlik, froulik en unsidich. 

Manlik binne: 

■ Wurden foar minsken en dieren fan it manlike geslacht: die Foar (de heit), die Mon (de man), die Want (de 
jonge), die Bulle (de bolle) 

■ Beropsnammen dy't op -er einigje: die Bakker (de bakker), die Fisker (de fisker), die Gjuchter (de rjochter), 
die Skrieuwer (de skriuwer) 

■ Tiden fan't jier, moannen en dagen: die Suumer (de simmer), die Meerte (maart), die Moundai (de 
moandei) 

■ Wurden dy't op -em einigje: die Baisem (de biezzem), die Boudem (de boaiem), die Woasem (de wazem) 

Froulik binne: 

■ Wurden foar minsken en dieren fan it froulike geslacht: ju Dochter (de dochter), ju Moie (de muoike), ju 
Muur (de mem),/tv Ku (de ko) 

■ Beropsnammen dy't op -ske einigje: ju Buurske (de boerinne),/tv Huushollerske (de hushaldster) 

■ Nammen fan beammen, dy’t net mei -beam gearstald binne: ju Bouke (de boek),/iv Danne (de din),/tv Eeke 
(de iik) 

■ De measte fugelnammen: ju Gaise (de goes), ju Oante (de ein),/tv Swoalke (it sweltsje) 

■ Nammen fan himellichamen: ju Moune (de moanne),/tv Sunne (de sinne) 

■ Wurden dy't op -egaid en -haid einigje: ju Fraiegaid (de frijheid), ju Gauegaid (de gauwichheid), ju Oaregaid 
(de aardichheid),/tv Weerhaid (de wierheid) 

■ Wurden dy't op -enge, -enje en -elge einigje: ju Deelenge (de dieling), /tv Hoopenge (de hope), ju Skeedenje 
(de skieding) 

■ Wurden dy't op -ai einigje: ju Baalerai (it rabjen),/tv Buurai (de buorkerij), /tv Sloachterai (de slachterij) 

■ Wurden dy't op -(s)t einigje en fan tiidwurden oflaat binne: ju Sicht (it sicht), ju Toukumst (de takomst) 

■ Wurden dy't op -te einigje en fan eigenskipswurden oflaat binne: ju Bratte (de breedte),/tv Druuchte (de 
druchte), ju Fierte (de fierte), ju tjukte (de tsjokte) 

■ Wurden dy't op -skup einigje: ju Boskup (it boadskip),/tv Frundskup (de freonskip),/tv Salskup (it selskip) 

■ Wurden dy't op -else einigje: ju Moangelse (de pankoek) 

■ Fierwei de measte wurden dy't op -e einigje: ju Addere (de ier), ju Hounde (de han), ju Straite (de strjitte), ju 
Riege (de rige) 

Unsidich binne: 

■ Nammen foar jonge minsken en dieren, dy't nei beide geslachten ferwize: dat Baiden (it bern), 'dat Koolich 
(de keal), dat Loum (de laam) 

■ De wynstreken: dat Noude, datAaste , dat Suude , dat Waaste 

■ De measte stofnammen: dat Eed (de turf), dat Gould (it goud), dat Bjoor (it bier), dat Said (it sied) 

■ Haadwurden dy't fan in tiidwurd oflaat binne: dat Heeren (it hearren, dat leten (it iten), dat Skrieuwen (it 
skriuwen) 


Meartal 

It Sealterfrysk hat, yn ferliking ta it Westerlauwersk Frysk, in ryk ferskaat oan meartalsutgongen. 

■ Haadwurden dy't op in konsonant einigje, krije yn’t meartal in -e: die Appel - do Appele (appels), dat Baiden 
- do Baidene (bern) 




■ Giet it iental ut op in stimleaze ruzer, dan feroaret dy yn't meartal in stimhawwende ruzer (sett): ju Braach - 
do Braage (bregen), die Daif- do Daiwe (dieven) 

■ Haadwurden dy't op de fokaal -e einigje, krije yn't meartal in -n\ die Boolke - do Boolken (balken), ju Straite 
- do Straiten (strjitten) 

■ De neikommende wurden krije de utgong -ere: dat Laid - do Laidere (lieten), dat Loum - do Loumere 
(lamen) 

■ De neikommende wurden krije de utgong - en: die Buur - do Buuren (boeren), ju Tied - do Tieden (tiden) 

■ De neikommende wurden krije de utgong -ne: die Moanske - do Moanskene (minsken), dat Ooge - do 
Oogene (eagen) 

■ De neikommende wurden krije in fokaalferoaring a - ee en de utgong -e: dat Fak - do Feeke (fakken), dat 
Fat - do Feete (fetten), dat Gebad - do Gebeede (gebeden) 

■ De neikommende wurden krije in fokaalferoaring aa - ee en de utgong -e: dat Blaad - do Bleede (bleden), 
dat Glaas - do Gleese (glezen) 

■ De neikommende wurden krije in fokaalferoaring / - ie en de utgong -e: dat Skip - do Skiepe (skippen), dat 
Spil - do Spiele (spullen) 

■ De neikommende wurden krije in fokaalferoaring o - oo en de utgong -e: dat Gebod - do Geboode 
(geboaden), dat Lot - do Loote (lotten) 

■ De neikommende wurden krije in fokaalferoaring ou - ai en de utgong -e: die Fout - do Faite (fuotten) 

■ De neikommende wurden krije de utgong -ljuude\ die Mon - do Monljuude (manlju), dat Wieuw - do 
Wieuwljuude (froulju) 

■ Gjin meartalsutgong krije: ju Hounde - do Hounde (hannen), die/ju Seelter - do Seelter (Sealter, 
Sealterlanner) 

■ In unregelmjittige meartalsfoarm hawwe: die Dai - do Deege (dagen), die Wai - do Weege (wegen) 

■ In folslein oar wurd yn it meartal: ju Ku - do Baiste (kij) 


Ferlytsing 

ft ferlytsing wurdt meastal mei it wurdsje littek (lyts) makke. Bygelyks die litje Appel (appeltsje), ju litje Bloume (blomke) 
en dat litje Baad (bedsje). 

Derneist binne der wurden dy’t neffens foarm ferlytsingswurden binne, mar as haadwurd brukt wurde sunder dat minsken it 
gefoel hawwe dat it oarspronklik ferlytsingswurden wienen. De oarspronklike stam, it grundwurd, untbrekt dan ek yn it 
Sealterfrysk. Foarbylden fan sokke wurden binne: ju Kluntje (klontsje), ju Tuffelke (ierdappel), Kaninken (knyntsje). 

Foarnamwurd 

Persoanlik & besitlik foarnamwurd 

ft besitlik foarnamwurd hat sawol in manlike foarm as in foarm foar froulik, unsidich en meartal. 



Persoanlik fnw.wurd 

Besitlik fnw.wurd 

Persoan 

Underwerpfoarm 

Objektfoarm 

Manlik 

Froulik 

Unsidich 

Meartal 

le iental 

iek 

mie 

min 

mien 

2e iental 

du 

die 

din 

dien 

3e iental 

hie (manlik) 
ju (froulik) 
et (unsidich) 

him, hier 

sin 

hiere 

sien 

hiere 

le meartal 

wie 

uus 

uus 

uus 

2e meartal 

Mie 

jou 

jou 

jou 

3e meartal 

jo 

hiere 

hiere 

hiere 





Weromwurkjend & wjersidich foarnamwurd 


De weromwurkjend foarnamwurden yn it Sealterfrysk yn it Sealterfrysk binne mie, die, sik, uus en jou: ju Fauene wunnert 
sik (de faam ferwunderet har), du skuust die skoomje (do moatst dy skamje). 

It wjersidich foarnamwurd wurdt makke mei sik eenuur. jo haabe sik eenuur ferroat (sy hawwe elkoar ferjun), jo noigeden 
sik eenuur (sy nugen elkoar ut). 

Oanwizend foarnamwurd 

De wurden yn de understeande tabel binne oanwizende foarnamwurden. 


Geslacht 

lental 

Meartal 

manlik 

die Mon (de man) 

do Monljuude (de manlju) 

froulik 

ju Muur (de mem) 

do Muure (de memmen) 

unsidich 

dat Baiden (it bern) 

do Baidene (de bern) 


Allinnich yn de 3e (datyf) en 4e (akkusatyf) namfal feroaret it manlik oanwizend foarnamwurd die yn dan. 

Mei de prefiks ke- kin it oanwizende foarnamwurd fersterke wurde: kedie (koarte foarm; krie), kedan (koarte foarm; kran), 
keju (koarte foarm; kju), kedat (koarte foarm; krat) en kedo. Yn de praktyk wurde allininch de koarte foarmen brukt, dus 
krie, kran, kju en krat. It oanwizende foarnamwurd kedo hat gjin koarte foarm en wurdt sa brukt. Foarbyld: dissen Mon nit, 
man krie (dizze man net, mar dy). 


Geslacht 

lental 

Meartal 

manlik 

disse (dizze) 

disse (dizze) 

froulik 

disse (dizze) 

disse (dizze) 

unsidich 

dit (dit) 

disse (dizze) 


Oan it manlik oanwizende foarnamwurd disse kin in -n taheakke wurde, dus dissen. Foarbyld: disse Mon is kroank (dizze 
man is siik), mad dissen Want kon me beeter baale as mad dan (mei dizze jonge kinst better prate as mei dy), dit Baiden is 
aller as dat (dit bern is alder as dat). 

It oanwizende foarnamwurd sun wurdt by alle geslachten brukt. Wannear't der mear klam op it wurd lein wurdt, dan wurdt 
it by manlik wurden suk aan en by froulike en unsidige wurden suk een. Foar it meartal wurdt sukke brukt. Foarbyld: sun 
Huus (sa'n hus), suk aan Mon (sa'n man), sukke Seeken (sokke saken). 

Freegjend foarnamwurd 

Foarbylden fan freegjende foarnamwurden yn it Sealterfrysk binne 'wal' (wa), 'wier' (wer) 'wo' (hoe), 'wanner' (wannear), 
'wakke' (hokker), 'wat' (wat), 'wat foar' (watfoar) en 'wieruum' (werom). 

Betreklik foarnamwurd 

Foarbylden fan betreklike foarnamwurden yn it Sealterfrysk binne die, dan,ju, wier, wat en do. 


Sealterfrysk 

Westerlauwersk Frysk 

die Mon, die dat dain had 

de man, dy't dat dien hat 

dat Baiden, wat dat dain had 

it bern, wat it dien hat 

die Mon, dan sien Raad iek leend haabe 

de man, waans fyts ik liend haw 

dat Wieuw, ju hiere Woain iek kooped haabe 

de frou, waans wein ik kocht haw 

ju Fauene, wier iek mad boalde 

de fammen, mei wa't ik prate 

do Ljuude, mad do iek oarbaided haabe 

de lju, mei wa't ik wurke haw 






Unbeskaat foarnamwurd 


Foarbylden fan unbeskate foarnamwurden yn it Sealterfrysk binne me (men), wal (immen), aan (ien), alk, (elk), naan (net 
ien, manlik), neen (net ien, froulik/unsidich/meartal), neemens (nimmen), aal (allegear), wakke (in pear), wdt (wat/eat), 
fuul (folle), moonich (mannich) en uur (oare). 

Telwurden 

It Sealtersk hat echt Frysk klinkende telwurden: 
een, two, tjo, fjauer, fieuw, saks, soogen, oachte, njuugen, tjoon, alwen, 
tweelich, tratden, fjauden, fiiufden, saksden, soogenden, achtden, njuugenden, 
twindch, truiidch, fjaudch, fuufdch, saksdch, soogendch, tachentich, njuugendch, 
hunnert, duusend. 

Foar de earste trije binne der lykwols ek manlike foarmen: aan, twain, trai. 

Dy wurde hiel konsekwint brukt. Sis dus noait: een Mon. It is altyd: aan Mon, twain Monljuude. 

Dan binne der fansels ek noch de rangtelwurden: 

eerste, twaide, traade, fjoode (yn Strukelje fjadde), fuufte, sakste, soogende, oachte, njuugende, tjaande, alfte, tweelfte, 
tratdenste.. 

En dan noch de tige aparte werhellingstelwurden: 

insen, twaie, traie ‘ienris’, ‘twaris’, ‘trijeris’. It giet dan fierder mei fjauermoal ens. 

Luden 

De luden mei byhearrende utspraak yn de tabel hjirunder komt ut de Seelter Sproakleere fan Pyt Kramer 




Koarte ienluden 


Lud 

Opmerking 

IPA 

Foarbyld 

Oare taal 

lal 


[a] 

Gat, falsk, kanne 


lal 


[E] 

Fak, fal, radje 


lei 


[9] 

se, et, bekoand 


HI 

liket wat op de a 

[1] 

Wille, licht, bidje 


lol 

liket wat op de a 

[a] 

Stok, konne 


16/ 


[°e] 

bolkje 


lul 

liket wat op de o 

[o] 

Stuk, Buk 


lul 

liket wat op de o 

M 

wul, Frund 


Heallange luden 

Lud 

Opmerking 

IPA 

Foarbyld 

Oare taal 

/ie/ 


[i] 

Wiele, liek, Liene 


luul 


[u] 

fuul, Buuk 


mi 


[y ' ] 

truutich, wuul 


Lange luden 

Lud 

Opmerking 

IPA 

Foarbyld 

Oare taal 

laal 


[a:] 

Taal, Paad 

as yn baas 

laal 


[£:] 

saad, Staad 

as yn bed 

leel 


[e:] 

leet, Feete, leese 

as yn reed 

l\el 

streekje op de f wurdt gauris fuortlitten 

[i:] 

Sies, Liene, fiere 

as yn w/Vd 

loal 


[a:] 

Toal, Hoase 

as yn not 

loal 


[oe:] 

Goawel, boadelje 

as yn oeuvre 

lool 


[o:] 

Dook, groot, Floose 

as yn rook 

1661 


[ 0 :] 

Groote, drodme 

as yn deun 

luul 

streekje op de u wurdt gauris fuortlitten 

[u:] 

fuul, suur, suuge 

as yn such 

lu'ul 

apostrof wurdt gauris fuortlitten 

[y:] 

Duuwel, duutelk 

as yn druf 

Twaluden 

Lud 

Opmerking 

IPA 

Foarbyld 

Oare taal 

laul 

streekje op de a wurdt gauris fuortlitten, a + heallange u 

[a: lj] 

gau, kauje 


la\l 


[a: I] 

nai, Sail, taie 

as yn k aai 

la\l 

koarte a + heallange / 

[£i] 

nai, Schaip, wait 


laul 


[au] 

Dau, flau, haue 

as yn blau 

laul 

koarte a + heallange u 

[eu] 

hauw, stauwen 


leeul 

lange ee + heallange u 

[e:u] 

skeeuw, leeuwe 


Heul 

heallange ie + heallange u 

[i-u] 

Lieuw, ieuwen 


loa\l 

lange oa + heallange / 

[d:i] 

Koai, oain, loaierje 


lo\l 


[ay] 

schoi, Moite, bloie 

as yn bo/ler 

lo\l 

koarte o + heallange u 

[°e:i] 

Moie, oile 


loul 


[° :u ] 

Douk, Lound, roupe 

grutste oerienkomst mei au 






Byluden 


Skriuwwize 

b 

ch 

d 

f 

g 

h 

j 

k 

1 

m 

n 

ng 

p 

r 

s 

t 

V 

w 

IPA 

[b]- 

[X] ? 

[d] ? , 

[r]— 

[f] ? 

[g. y] ? 

[h] ? 

[i] ? 

[k]— 

[l] ? 

[m]- 

[n] ? 

[n] ? 

[p] ? 

[r]~ 

[s]- 

W ? 

[V] ? 

[w] ? 


Hjoeddeistige taalsitewaasje 


Dialekten 

Fanalds bestie Sealterlan lit trije doarpen, Roomelse (Diitsk: Ramsloh), Skaddel (Scharrel) en Strukelje (Striicklingen). De 
nije delsetting Seedelsbierich (Sedelsberg), by Skaddel, hat tsjintwurdich ek de status fan doarp. It Sealterfrysk bestiet lit 
trije underling fersteanbere dialekten, dy't oerienkomme mei de trije histoaryske doarpen. Yn Seedelsbierich, wat in nije 
koloanje is, wurdt net folle Sealtersk sprutsen; hja dy't it dogge sprekke it dialekt fan Skaddel. 

De ferskillen tusken de dialekten binne relatyf grut foar sa'n lyts taalgebiet, mar bringe de underlinge fersteanberens net yn 
gefaar. Dat komt ek om’t de Sealters hiele oare ferskillen hearre as wy. Sa wurdt Houd ‘hoed’ fan Skaddelers en guon 
Roomelsters utsprutsen as Hooud, mar guon sprekkers bruke ek beide foarmen trochinoar, sunder it blykber te hearren. 
Itselde jildt foar nai ‘nij’ en neei en dy leste utspraak hawwe wy ek yn guon parten fan us Walden. 

Hiel strang is lykwols it ferskil tusken oou en oo (sawat as tis oa ) en tusken eei en ee (sawat as us ea). Sa wurdt underskaat 
Douk/Doouk ‘doek’ fan Dook ‘damp’ en Faite/Feeite ‘fuotten’ (aid fietl ) fan Feete ‘fetten’. 

Opfallend is wol roomelsters oa foar aa/a yn’e oare doarpen. Roomelse hat dus Noacht, Woain, oain, oachte, toanke 
‘nacht’, ‘wein’, ‘eigen’, ‘acht’, foar Naacht, Wain, ain, aachte, taanke yn ‘e oare doarpen. Mar dat jildt wer net foar 
wurden as b.g. loang ‘lang’, broachte ‘brocht’. 


Tal sprekkers 


Der binne hjoed de dei, neffens in undersyk ut 1998, noch sa'n 2.250 minsken dy't 
it Sealterfrysk sprekke kinne, mar derfan behearskje mar sa'n 1.000 lju dy taal echt 
goed. Dy minsken hearre fansels foar it grutste part by de alderein, mar 
bemoedigjend is, dat neffens guon tellings it tal Sealtersktaligen wer stadichoan 
oan it tanimmen is. 

As men as sprekkerstal 2.250 oanhaldt, kin men sizze dat 19,6% fan de likernoch 
11.500 ynwenners fan Sealterlan tsjintwurdich de eigen taal noch sprekt. Dat liket 
net in soad, mar men moat wol foar it ferstan halde dat hast 70% fan de 
tsjintwurdige ynwenners fan Sealterlan harren der sunt de Twadde Wraldoarloch 
nei wenjen set hawwe en dus nea Sealtersktalich west hawwe. Men soe dus sizze 
kinne dat der fan de 11.500 Sealterlanners mar 3.500 Sealterfriezen binne - mei 
mooglik nochris in 500 of sa om utens. 


Ynwenners tan Sealterlan en It 
Sealterfrysk 



De ynwenners fan Sealterlan dy't 
Sealterfrysk sprekke ofset tsjin de 
folslein befolking fan de gemeente. 


Mar ek under de Sealterfriezen is de eigen taal yn it neigean rekke. Sa sprekt fan de 
aldste generaasje ynwenners fan Sealterlan (berne foar 1940) noch 35% 

Sealterfrysk, wylst fan de jongste generaasje (berne nei 1970) noch mar 16% de 

taal machtich is. Boppedat jout tsjintwurdich net mear as in fjirde part fan de Sealtersktaligen de eigen taal troch oan de 
bern. Dat komt foar in grut part mei om't mar 15% fan de houliken fan Sealterfriezen mei in Sealterfryske partner sletten 
wurde. Oars sein: 85% fan de houliken fan Sealterfriezen binne mei in partner dy't fan hus ut Nederdutsk- of Dutsktalich 
is. 


De measte Sealterfriezen steane ridlik oant tige posityf foar harren taal oer en in protte fan harren binne lid fan de Seeker 
Buund (it "Sealtersk Bun"), yn it Dutsk Fleimatverein Saterland ("Streekferiening Sealterlan") neamd. Dy Seelter Buund is 
de spille fan it Sealterfryske taal- en kultueraktivisme, al rekkenet dy it Sealterlanske Nederdutsk ek ta syn wurkgebiet. 


Offisjele erkenning 
















































Tegearre mei it Noardfrysk , it Nederdutsk en fjouwer oare 
talen waard it Sealterfrysk yn 1998 troch it Dutske regear 
opjun under Diel III fan it Jeropeeske Ferdrach foar Regionale 
of Minderheidstalen. Lykwols lykje de Dutske federale oerheid 
en de Nedersaksyske dielsteatsregearing fan betinken te wezen 
dat de undergong fan it Sealterfrysk net mear op te kearen is en 
se hawwe oant no ta dan ek net in protte jild of enerzjy oan 
bestege om dat foar te kommen. 

Wat it offisjele gebruk fan it Sealterfrysk yn Sealterlan sels 
oangiet, kin men op it gemeentehus op alle ofdielings yn it 
Sealterfrysk te wurd stien wurde. Ek kin it boargerlik houlik yn 
Sealterlan sunt koarten yn it Sealterfrysk sletten wurde. Ek 
binne no de Sealterfryske nammen ek op de 
plaknammebuorden oanjun (en yn it ferlingde derfan ferskine 
hjir en der Sealterfryske oantsjuttings op huzen). 



Twatalige plaknammen yn't Sealterlan. Hjir it komboerd 
oan de noardside fan it doarp Skaddel. 


Domeinenen 

Underwiis 

De Wikipedy hat ek in side Frysk underwiis yn Dutslan. 

Der binne yn Sealterlan fiif beukerskoallen, twa yn Roomelse en ien elk yn Skaddel, Strukelje en Seedelsbierich. 
Tsjintwurdich wurdt op al dy fiif beukerskoallen it Sealterfrysk brukt. Elk fan de fjouwer doarpen yn de gemeente hat ek in 
legere skoalle, der't yn de earste trije klassen teminsten ien oere yn de wike lesjun wurdt yn it Sealterfrysk, troch de 
underwizers en/of frijwilligers fan de Seeker Buund. Yn de neisimmer fan 2011 side alle pjutteboartersplakken en twa 
basisskoallen twatalich wurde. De dielsteat Nedersaksen, de gemeente Sealterlan en lokale bedriuwen hawwe in 
oerienkomst deroer sletten. Foar de dosinten komt der in aparte kursus om it lesjaan yn it Sealterfrysk mooglik te meitsjen. 

Foar middelber en heger underwiis moatte de Sealterlanners buten de gemeente weze en der wurdt fansels gjin Sealterfrysk 
underwiisd. Wol is der in Volkshochschul ("Folkshegeskoalle"), dy't alle jierren in Sealterfryske kursus foar tritich minsken 
oanbiedt. Oan de universiteiten fan Gottingen, yn sudeastlik Nedersaksen, en Kiel, yn Sleeswyk-Holstein, wurde kolleezjes 
oer it Sealterfrysk jun. 


Media 


De "General-Anzeiger", fan Rhauderfehn, en de "Nordwest-Zeitung ", 
fan Aldenboarch, ferskine geregeldwei artikels yn of oer it 
Sealterfrysk. Ek op de regionale tillefyzje-stjoerder NDR 
(Norddeutscher Rundfunk - "Noarddutske Omrop"), dy't hiele Noard- 
Dutslan, fan de Nederlanske oant de Poalske grins, fersoarget, wurdt ut 
en troch oer it Sealterfrysk berjochte. It radiostasjon Ems-Vechte- 
Welle hat om de twa wiken op snein it Sealterfryske radioprogram 
middeeges fan 11:00 oant 13:00. 

Literatuer 

De Wikipedy hat ek in side Sealterfryske literatuer. 



It Seelterfraiske Kulturhuus, ek studio fan de 
Sealter Utstjoering 


Yn de 19e iuw skriuwe taalundersikers oer it Sealterfrysk. Guon 

derfan sammelen sprekwurden dy't se yn harren wurken publisearren. Literere wurken ferskine earst yn de fyftiger jierren 
fan de tweintichste iuw. Fan 1953 oant en mei 1965 wurde krantestikken skreaun yn de 'General Anzeiger', dy't letter 
sammele binne yn it Lesebouk foar Seelterlound. It tydskrift Seelter Trjoue ferskynde fan 1966 oant en mei 1972 en kin as 
opfolger fan it Lesebouk sjoen wurde. Sawol yn it Lesebouk as yn de Seelter Trjoue binne literere stikken publisearre fan 




















minsken dy't ek sels boeken yn it Sealterfrysk skreaun hawwe. De measte literere wurken befetsje benammen poezij en 
koarte ferhalen. In tige produktive skriuwster is Margaretha Grosser, dy't foaral berneboeken en ferhalebondels skreaun 
hat. 

Tsjerke 

Teminsten ienris yn de twa jier wurdt der hjoed-de-dei yn it roomske Sealterlan in mis yn it Sealterfrysk holden. 

Fierders hat dr. Marron Fort dwaande west mei it oersetten fan de Psalmen en it Nije Testamint yn it Sealterfrysk. Derby 
hie er te krijen mei nuveraardige swierrichheden om't er wurden oersette moast der't gjin Sealterfrysk wjergader foar wie. 
Reden derfan wie dat dy wurden yn de lytse isolearre plattelansmienskip nea nedich wienen. Foarbylden derfan binne 
"skipbrek", "stanbyld" en "moardner" (yn de hiele skiednis fan Sealterlan is mar ien moard bekend). En ek de filosofyske 
bespegelings fan de apostel Paulus yn syn brieven soargen foar frijwat swierrichheden by it oersetten. 

De Sealterfryske Psalmen en it Nije Testamint binne trouwens net allinne ornearre foar de Sealterfriezen, mar foar it hiele 
eardere Fryske gebiet tusken de Lauwers en de Weser, sadat taalbewuste lju der harren aide taal besjen kinne. Derom stiet 
foaryn it manske wurk dan ek: "Dat naie Tastamant un do Psoolme in ju aasterlauwers fraiske Uurtoal fon dat 
Seelterlound, do Groninger Umelounde, Aastfraislound, dat Jeverlound un Butjoarlound" ("It Nije Testamint en de 
Psalmen yn de Easterlauwersk Fryske oertaal fan Sealterlan, de Grinzer Ommelannen, East-Fryslan, Jeverlan en 
Butjadingen"). 

Under syk 


De Wikipedy hat ek in side Frisistyk. 

It Sealterlan wie troch syn isolearre posysje yn it lanskip en de derut untstiene eigenheden al sunt de 19e iuw in reisdoel 
foar undersikers. Al yn it jier 1794 skriuwde de antropolooch Mauritz Detten nei in besite oan it Sealterlan oer de 
Sealterfriezen. Hy omskriuwde de taal as in 'Platdutsk dat bedoarn wie' en sette wat wurden op skrift. Wat wiidweidiger is 
de reisbeskriuwing fan predikant Johann Gottfried Hoche yn syn wurk Raise durch Osnabriick und Niedermiinster in das 
Saterland, Ostfriesland und Groningen dat yn 1800 ferskynd is. It Sealterfrysk joech er bysunder omtinken yn in apart 
haadstik en omskriuwde de taal as it 'aldste [dialekt] fan Dritslan en de boarne fan it Ingelsk, Nederlansk, Aldsaksysk en 
Platdutsk'. 

Yn it jier 1836 ferskynde it wurk Onze Reis naar Sagelterland fan de Westerlauwerske Friezen Hettema en Posthumus, 
der't aardich wat Sealterske wurden yn sammele binne. It wurk jout in romantysk byld en net sa wittenskiplik fan ynhald. 
Yn it jier 1846 hold de East-Fryske teolooch Johann Friedrich Minssen ferskate moannen yn it Sealterlan ta. Syn 
beskriuwing fan it Sealterfrysk wie tige krekt makke en hy sammele derneist teltsjes en sprekwurden. In part fan syn 
undersyksresultaten publisearre Minssen yn it tydskrift Friesisches Archiv. It grutste part fan syn wurk is nei de Twadde 
Wraldkriich weromfun en utjun. 

De stifter fan de moderne Frisistyk , Theodor Siebs, hold him ek dwaande mei it Sealterfrysk. Syn wurken oer de 
taalskiednis fan it Frysk en de untjouwing fan it Anglo-Frysk wurde hjoed-de-dei noch hieltyd brukt. Hy bestudearre alle 
Fryske tongfallen dy't yn syn tiid praat waarden. Derneist joech er wiidweidich omtinken oan it Sealterfrysk. Ek it leste 
wurk fan Siebs, dat yn it jier 1934 ferskynde, gong oer it Sealterlan. 

Nei de Twadde Wraldkriich hawwe Pyt Kramer en Marron Curtis Fort in soad undersyk nei it Sealterfrysk dien. De 
Westerlauwerske Fries Pyt Kramer joech doe't er 25 jier wie in Sealterfrysk wurdboek tit (1961), yn 1992 ferskynde de 
earste ban fan it 'Nai Seelter Woudebouk'. Yn 1996 ferskynde noch in 'Woudelieste Diiiitsk-Seeltersk' en yn 1982 
ferskynde er in lyts spraakleare fan it Sealterfrysk. Kramer die neist undersyk ek in soad foar it behald fan de taal. Fan 
1966 oant en mei 1972 joech et it tydskrift Seelter Trjoue en noch ferskate oare wurken ut, lykas Minssen syn wurk dat nei 
de Twadde Wraldkriich weromfun waard. 

De Amerikaanske germanist Marron Curtis Fort begun yn de santiger jierren fan de tweintichste iuw mei syn undersyk fan 
it Sealterfrysk en krige yn it jier 2003 de learstoel Leechdutsk en Sealterfrysk oan de universiteit fan Aldenboarch. Mei 
Hermann Dumstorf skriuwe hy in Sealterfrysk wurdboek, dat yn 1980 ferskynde. Derneist joech Fort de boeken 
Saterfriesisches Volksleben (1985) en Saterfriesische Stimmen (1990) tit. Hy hat ek it Nije Testamint en de psalmen nei it 
Sealterfrysk oerset (2000). 













Foarbylden 


1 Seeltersk is ne Waastgermaniske Sproake, ju fon sowat 2.200 Moanskene boald wad in Seelterlound in dat Waaste fon 
Ooldenbuurich (Niedersachsen), sun 50 km uur dat holloundske Scheed bi Naischans. 

■ Sealtersk: Die Want strookede dat Wucht uum ju Keeuwe un oapede hier ap do Sooken. 

■ Noardfrysk (Mooringer): Di dreng aide dat foomen am dat kan an maket har aw da siike. 

■ Westerlauwersk Frysk: De jonge streake it famke om it kin en tute har op de wangen. 

■ Eastfrysk Leechdutsk: De Jung straktde dat Wicht um't Kinn to un tuutjede hor up de Wangen. 

■ Aldgrinslansk: Der Jung strookde daet Wicht umme tsiin to unde tuude ier up Zeuken 

■ Nijgrinslansk: tJong fleerde t wicht om kinne tou en smokte heur op wangen 

■ Nederlansk: De jongen aaide het meisje om de kin en kuste haar op de wangen. 

■ Dutsk: Der Junge streichelte das Madchen urns Kinn und kusste sie auf den Wangen. 

■ Ingelsk: The boy caressed the girl round the chin and kissed her on the cheeks. 

Sjoch ek 

■ Sealterfryske literatuer 

■ Sealter utstjoering 

■ Europeesk Buro foar Lytse Talen 

Keppeling om utens 

■ Fryske taal yn Dutske grunwet (http://itnijs.nl/2010/07/fryske-taal-yn-dutske-grunwet/) (It Nijs) 

■ Naie Seelter Siede (https://web.archive.Org/web/20150617215157/http://seelter.16mb.com/) 

■ Spraakleare fan it Sealterfrysk (http://seelter.16mb.com/woudelis.htm) 

■ Wurdboek Sealtersk-Frysk (http://seelter.16mb.com/woudeboukSF.htm) 

■ Wurdlist Frysk-Sealtersk (http://seelter.16mb.com/wurdlistFS.htm) 

■ NSW, Nai Seelter Woudebouk, Ensyklopedy Sealtersk - Dutsk - Frysk - Ingelsk, Letter A-E en G+H (http://s 
eelter.16mb.com/Deelleede.htm) (noch net folslein) 

■ Dat Naie Tastamant un do Psoolme in ju aasterlauwersfraiske Uurtoal fon dat Seelterlound... (http://docserv 

er.bis.uni-oldenburg.de/publikationen/bisverlag/2001/fornae00/fornae00.html) 

■ FWB-Datenbank Saterfriesisch (http://www.allezhop.de/frysk/FWB%20Datenbank/FWB%20Datenbank.htm) 

■ Wikiwurdboek-side - Sealterfrysk 

Filmkes 

■ Sealtersk op skoalle, fideo (http://www.nwzonline.de/Video/Saterfriesisch-in-der-Schule_947120906001.htm 

I) 

■ Saterfriesisch vor dem Aussterben gerettet?, fideo (http://www.nwzonline.de/Video/Saterfriesisch-vor-dem-A 

ussterben-gerettet_1204026365001.html) 


Dizze taal hat syn eigen Wikipedy . Sjoch de Sealterfryske ferzje. 


Boarnen, noaten en/as referinsjes: 

1. Ut de wurdlist dy't opnommen is yn it boek Mittheilungen aus der Sprache der Wangeroger. 1996. Ljouwert: Fryske Akademy 
& Aurich/Auwerk, Ostfriesische Landschaft 

2. [1] (http://www.huentling.de/grundschule/?Saterfriesisch:SaterfriesischJn_der_Schule:Der_Unterricht) Saterfriesisch in der 
Schule 


































Untfongen fan "https://fy.wikipedia.Org/w/index.php?title=Sealterfrysk&oldid=968050" 


Dizze side is it lest bewurke op 8 jul 2019 om 14.38. 

De tekst is beskikber under de lisinsje Creative Commons Nammefermelding-Lyk diele; der kinne oanfoljende betingsten fan 
tapassing weze. Sjoch de Gebruksbetingsten foar mear ynformaasje. 



